9. การจัดการ

9.1 โครงสร้างการจัดการ

โครงสร้างการจัดการของบริษัทฯ ประกอบด้วย คณะกรรมการและคณะอนุกรรมการ ได้แก่
คณะกรรมการบริษัท คณะกรรมการบริหาร คณะกรรมการตรวจสอบ
คณะอนุกรรมการกำหนดค่าตอบแทน คณะอนุกรรมการสรรหา คณะกรรมการบรรษัทภิบาล
และคณะกรรมการบริหารความเสี่ยง และมีสายงานหลัก ดังแสดงในผังโครงสร้างองค์กรของบริษัทฯ

สำหรับรายละเอียดของคณะกรรมการแต่ละชุดเป็นดังนี้

(1) คณะกรรมการบริษัท (Board of Directors)

บริษัทฯ ประกอบด้วยกรรมการบริษัทที่เป็นผู้บริหารในอัตราไม่เกินกึ่งหนึ่งของจำนวนกรรมการบริษัท
ทั้งหมด และในคณะกรรมการบริษัทนี้มีกรรมการอิสระอย่างน้อย 3 ท่าน
ซึ่งมีความเป็นอิสระจากฝ่ายจัดการและไม่มี ผลประโยชน์หรือความสัมพันธ์ใดๆ กับธุรกิจของบริษัทฯ
ซึ่งหมายความว่า กรรมการบริหารของบริษัทจะถูกถ่วงดุลโดยกรรมการที่ไม่ได้เป็นผู้บริหาร
ซึ่งเห็นว่าจะสามารถกำกับควบคุมฝ่ายจัดการได้เต็มที่

 อำนาจหน้าที่คณะกรรมการบริษัท

1. บริหารจัดการบริษัทให้เป็นไปตามกฎหมาย วัตถุประสงค์และข้อบังคับของบริษัท
รวมทั้งมติของที่ประชุมผู้ถือหุ้น

2. แต่งตั้งคณะกรรมการบริหารหรือคณะอนุกรรมการเพื่อบริหารจัดการตามที่คณะกรรมการบริษัท
มอบหมาย

3. มอบหมายหน้าที่หรืออำนาจให้กรรมการคนใดคนหนึ่งหรือหลายคนหรือบุคคลอื่นกระทำการ
อย่างใดแทนคณะกรรมการได้
รวมทั้งมีอำนาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้คณะกรรมการบริหารมีอำนาจหน้าที่ควบคุมดูแลกิจการของบริษัทตามที่คณะกรรมการมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

รายชื่อคณะกรรมการบริษัท ประกอบด้วย

1.  นายบันเทิง ตันติวิท ประธานกรรมการ

2.  นายศุภเดช พูนพิพัฒน์ กรรมการผู้จัดการใหญ่

3.  นางสุชาดา ภวนานันท์ กรรมการ

4.  นายบัณฑิต ชีวะธนรักษ์ กรรมการ

5.  นางจันทิมา จตุรภัทร์ กรรมการ

6.  นายวีรศักดิ์ จิรเศรษฐ์ กรรมการ

7.  นายพิมล รัฐปัตย์ กรรมการและที่ปรึกษากฎหมาย

8.  นายสมมาตร พูนภักดี กรรมการอิสระ

9.  นางสุปรียา แสงอุดมเลิศ กรรมการอิสระ

10. นางศิริเพ็ญ สีตสุวรรณ กรรมการอิสระ

11. นายสมเกียรติ ศุขเทวา กรรมการอิสระ

12. พลเรือตรีนายแพทย์วิทุร แสงสิงแก้ว กรรมการอิสระ

ผู้มีอำนาจควบคุม (กรรมการมีอำนาจลงนามผูกพันบริษัท)

นายบันเทิง ตันติวิท หรือนายศุภเดช พูนพิพัฒน์ หรือนางสุชาดา ภวนานันท์ หรือนายบัณฑิต
ชีวะธนรักษ์ กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท

เลขานุการคณะกรรมการบริษัท

1. นายวิชา กุลกอบเกียรติ

2. นางณัฐกฤตา ภัทรภร เศวตพัชราภรณ์

(2) คณะกรรมการบริหาร (Executive Committee)

คณะกรรมการบริษัทเป็นผู้แต่งตั้งคณะกรรมการบริหาร
ประกอบด้วยกรรมการที่เป็นผู้บริหารจำนวนหนึ่งและกรรมการจากบุคคลภายนอกอีกจำนวนหนึ่ง
เพื่อให้มีการถ่วงดุลอำนาจและการควบคุมการบริหารจัดการบริษัท

อำนาจหน้าที่คณะกรรมการบริหาร

1. บริหารจัดการให้เป็นไปตามนโยบาย เป้าหมาย งบประมาณ
และแผนงานที่คณะกรรมการบริษัทอนุมัติภายใต้กฎหมาย กฎเกณฑ์
และประกาศของหน่วยงานราชการที่เกี่ยวข้อง

2. บริหารจัดการเกี่ยวกับการบริหารความเสี่ยง

3. บริหารจัดการเกี่ยวกับสภาพคล่องและอัตราดอกเบี้ย

4. บริหารจัดการเกี่ยวกับธุรกรรมของบริษัท เช่น การรับฝากเงิน การให้สินเชื่อ การลงทุน
ทรัพย์สิน รอการขาย

5. บริหารจัดการการดำเนินงานภายในองค์กร เช่น การจัดโครงสร้างองค์กร
การบริหารงานบุคคล การจัดการงานธุรการ

6.
มอบหมายหน้าที่หรือมอบอำนาจช่วงเกี่ยวกับการบริหารจัดการที่อยู่ภายใต้อำนาจของคณะกรรมการบริหาร

7. กลั่นกรองงานก่อนนำเสนอคณะกรรมการบริษัท

รายชื่อคณะกรรมการบริหาร ประกอบด้วย

1.  นายบันเทิง ตันติวิท ประธานกรรมการบริหาร

2.  นายศุภเดช พูนพิพัฒน์ กรรมการผู้จัดการใหญ่

3.  นางสุชาดา ภวนานันท์ กรรมการผู้จัดการ สายการตลาดและธุรกิจเงินฝาก

4.  นายบัณฑิต ชีวะธนรักษ์ กรรมการผู้จัดการ สายธุรกิจสินเชื่อและสายธุรกิจเช่าซื้อ

5.  นางจันทิมา จตุรภัทร์ กรรมการบริหาร (กรรมการจากบุคคลภายนอก)

6.  นายวีรศักดิ์ จิรเศรษฐ์ กรรมการบริหาร (กรรมการจากบุคคลภายนอก)

เลขานุการคณะกรรมการบริหาร

1. นายวิชา กุลกอบเกียรติ

2. นางณัฐกฤตา ภัทรภร เศวตพัชราภรณ์

(3) คณะกรรมการตรวจสอบ (Audit Committee)

คณะกรรมการบริษัทตระหนักถึงความสำคัญของระบบการกำกับดูแลกิจการที่ดี
จึงได้พิจารณาแต่งตั้งคณะกรรมการตรวจสอบ (Audit Committee) ขึ้น
เพื่อเป็นเครื่องมือสำคัญของคณะกรรมการบริษัทในการกำกับดูแลการบริหารงานให้มีมาตรฐานที่ถูกต้อง
โปร่งใส ตลอดจนมีการควบคุมภายในที่ดี
มีระบบการรายงานที่น่าเชื่อถือที่จะเป็นประโยชน์แก่ผู้ลงทุนและทุกฝ่ายที่เกี่ยวข้อง
โดยคณะกรรมการตรวจสอบได้รับการแต่งตั้งตามหลักเกณฑ์และ
คุณสมบัติตามที่ตลาดหลักทรัพย์แห่งประเทศไทยกำหนด มีความเป็นอิสระในการทำงานอย่างเต็มที่
และรายงาน โดยตรงต่อคณะกรรมการบริษัท
สำหรับขอบเขตอำนาจหน้าที่และความรับผิดชอบได้กำหนดให้เป็นไปตามมาตรฐานที่ตลาดหลักทรัพย์แห่งประเทศไทยกำหนด
และได้ตราเป็นกฎบัตรอย่างชัดเจน โดยเครื่องมือของคณะกรรมการ ตรวจสอบจะประกอบด้วย 2
หน่วยงาน คือ สายงานตรวจสอบ และสำนักกำกับกฎระเบียบและข้อบังคับ
ซึ่งงานโดยภาพรวมของทั้ง 2 หน่วยงาน
จะทำหน้าที่ตรวจสอบและกำกับการดำเนินกิจกรรมของบริษัท
เพื่อให้เป็นไปโดยถูกต้องและควบคุมไม่ให้เกิดความเสียหายต่อผู้ถือหุ้น

อำนาจหน้าที่คณะกรรมการตรวจสอบ

คณะกรรมการตรวจสอบมีหน้าที่และความรับผิดชอบในภารกิจที่ได้รับมอบหมายจากคณะกรรมการบริษัท
ดังต่อไปนี้

1.  สอบทานกระบวนการจัดทำและการเปิดเผยข้อมูลในรายงานทางการเงินของบริษัทให้มี
    ความถูกต้อง ครบถ้วน เป็นที่เชื่อถือได้
    โดยประสานงานกับผู้ตรวจสอบบัญชีภายนอกและผู้บริหารที่รับผิดชอบใน
    การจัดทำรายงานทางการเงินทั้งรายไตรมาสและประจำปี

2.  สอบทานให้บริษัทมีระบบการตรวจสอบและการควบคุมภายในที่เหมาะสมและมีประสิทธิภาพ
    โดยสอบทานร่วมกับผู้ตรวจสอบบัญชีภายนอกและผู้ตรวจสอบภายในถึงความเพียงพอของระบบการตรวจสอบและการควบคุมภายในของบริษัท

3.  สอบทานการบริหารความเสี่ยงของบริษัทว่ามีอย่างเพียงพอสอดคล้องกับแนวทางของธนาคารแห่งประเทศไทย
    และนโยบายของบริษัท

4.  สอบทานหลักฐานการไต่สวนภายใน
    เมื่อมีข้อสังเกตหรือสันนิษฐานว่าอาจมีการทุจริตหรือมีสิ่งผิดปกติหรือมีความบกพร่องสำคัญในระบบการควบคุมภายใน
    และนำเสนอคณะกรรมการบริษัทพิจารณาต่อไป

5.  สอบทานการปฏิบัติงานของบริษัทไม่ให้เกิดความขัดแย้งทางผลประโยชน์
    โดยการสอบทานการทำรายการระหว่างบริษัทหรือบริษัทย่อยกับบุคคลที่เกี่ยวโยงกัน

6.  สอบทานการปฏิบัติงานของบริษัทให้ปฏิบัติตามกฎระเบียบ หรือข้อบังคับ
    หรือข้อกำหนดของตลาดหลักทรัพย์แห่งประเทศไทย และกฎหมายอื่นๆ ที่เกี่ยวข้อง

7.  พิจารณาผลการตรวจสอบและข้อเสนอแนะของผู้สอบบัญชีภายนอกและผู้ตรวจสอบภายใน
    รวมทั้งติดตามผลการดำเนินการตามข้อเสนอแนะดังกล่าว

8.  พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาเสนอค่าตอบแทนของ
    ผู้สอบบัญชีโดยคำนึงถึงความน่าเชื่อถือ ความเพียงพอของทรัพยากร
    และปริมาณงานตรวจสอบของสำนักงาน ตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

9.  ให้ความเห็นชอบในการแต่งตั้ง ถอดถอน โยกย้าย
    หรือเลิกจ้างผู้อำนวยการสายงานตรวจสอบภายใน

10. ปฏิบัติการอื่นใดตามที่คณะกรรมการบริษัทมอบหมาย และตามที่ตลาดหลักทรัพย์แห่งประเทศไทย
    หรือกฎหมายกำหนด

รายชื่อคณะกรรมการตรวจสอบ ประกอบด้วย

1.  นายสมมาตร พูนภักดี ประธานกรรมการตรวจสอบ

2.  นางสุปรียา แสงอุดมเลิศ กรรมการตรวจสอบ

3.  นางศิริเพ็ญ สีตสุวรรณ กรรมการตรวจสอบ

เลขานุการคณะกรรมการตรวจสอบ

1.  นายชัชวาลย์ จันทรรวงทอง

2.  นายชูศักดิ์ พัชรพงษ์ศักดิ์ ผู้ช่วยเลขานุการ

(4) คณะอนุกรรมการกำหนดค่าตอบแทน (Remuneration Committee)

คณะอนุกรรมการกำหนดค่าตอบแทนประกอบด้วยกรรมการอิสระและกรรมการที่ไม่ใช่ผู้บริหารจำนวน
3 คน ซึ่งได้รับการแต่งตั้งจากคณะกรรมการบริษัท
มีหน้าที่พิจารณากำหนดค่าเบี้ยประชุมและผลประโยชน์อื่นๆ ของกรรมการบริษัท
และกรรมการในคณะกรรมการต่างๆ ที่กรรมการบริษัทแต่งตั้ง รวมทั้งมีหน้าที่พิจารณากำหนด
ค่าตอบแทนของประธานกรรมการบริหารและกรรมการผู้จัดการใหญ่

รายชื่อคณะอนุกรรมการกำหนดค่าตอบแทน ประกอบด้วย

1.  นางศิริเพ็ญ สีตสุวรรณ* ประธานอนุกรรมการกำหนดค่าตอบแทน

2.  นางจันทิมา จตุรภัทร์ อนุกรรมการกำหนดค่าตอบแทน

3.  นายสมเกียรติ ศุขเทวา* อนุกรรมการกำหนดค่าตอบแทน

* กรรมการอิสระ

เลขานุการคณะอนุกรรมการกำหนดค่าตอบแทน

นางยุวภา เงินสวัสดิ์

(5) คณะอนุกรรมการสรรหา (Nomination Committee)

บริษัทฯ มีนโยบายที่จะแต่งตั้งคณะอนุกรรมการสรรหาเป็นคราว ๆ
ไปเพื่อทำหน้าที่ในการสรรหาบุคคลที่มีคุณสมบัติเหมาะสมในการดำรงตำแหน่งกรรมการบริษัท
เมื่อมีตำแหน่งว่างลงและจำเป็นต้องแต่งตั้งบุคคลใหม่เข้า ทดแทนตำแหน่งที่ว่างดังกล่าว

องค์คณะของคณะอนุกรรมการสรรหาของบริษัทฯ ประกอบด้วยกรรมการอิสระและกรรมการที่ไม่ใช่
ผู้บริหาร จำนวน 3 คน มีอำนาจหน้าที่ดังนี้

1. กำหนดหลักเกณฑ์และวิธีการในการสรรหากรรมการในกรณีที่มีตำแหน่งว่างลง

2.
คัดเลือกและเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการต่อคณะกรรมการบริษัท

รายชื่อคณะอนุกรรมการสรรหา ณ ปัจจุบัน ประกอบด้วย

1.  นางศิริเพ็ญ สีตสุวรรณ* ประธานอนุกรรมการสรรหา

2.  นางจันทิมา จตุรภัทร์ อนุกรรมการสรรหา

3.  นายสมเกียรติ ศุขเทวา* อนุกรรมการสรรหา

* กรรมการอิสระ

เลขานุการคณะอนุกรรมการสรรหา

นางณัฐกฤตา ภัทรภร เศวตพัชราภรณ์

ทั้งนี้ รายชื่อคณะอนุกรรมการสรรหาชุดปัจจุบันที่ได้แต่งตั้งไว้นี้ จะปฏิบัติหน้าที่จนกว่าจะมีการ
เปลี่ยนแปลง

(6) คณะกรรมการบรรษัทภิบาล (Corporate Governance Committee)

บริษัทฯ ให้ความสำคัญกับการกำกับดูแลกิจการ เพื่อให้มีระบบบรรษัทภิบาลที่ดี (Good Corporate
Governance) ตามหลักข้อพึงปฏิบัติที่ดีของบริษัทจดทะเบียน
และเพื่อเปิดเผยข้อมูลในรายงานประจำปีเกี่ยวกับ การปฏิบัติด้านบรรษัทภิบาล บริษัทฯ
จึงเห็นควรให้แต่งตั้งคณะกรรมการบรรษัทภิบาล (Corporate Governance Committee)
เพื่อทำหน้าที่ดังต่อไปนี้

คณะกรรมการบริษัททั้งคณะทำหน้าที่คณะกรรมการบรรษัทภิบาล โดยเป็นผู้กำหนดนโยบายในการกำกับ
ดูแลกิจการให้เป็นไปตามแนวทางที่ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และธนาคารแห่งประเทศไทยกำหนด
โดยได้มอบหมายให้คณะกรรมการชุดย่อยอีก 2 ชุด ทำหน้าที่ ดังนี้

1. คณะกรรมการบริหาร ทำหน้าที่ในการควบคุมให้เกิดการดำเนินการตามแนวนโยบายการกำกับ
ดูแลกิจการ ซึ่งคณะกรรมการบริษัทเป็นผู้กำหนด

2. คณะกรรมการตรวจสอบ ทำหน้าที่ในการติดตาม สอบทาน
และตรวจสอบการปฏิบัติตามนโยบายที่กำหนดขึ้น เพื่อกำกับดูแลกิจการให้มีระบบบรรษัทภิบาลที่ดี

(7) คณะกรรมการบริหารความเสี่ยง (Risk Management Committee)

ด้วยคณะกรรมการบริหารของบริษัทมีหน้าที่ในการควบคุม ดูแล และกลั่นกรองการทำธุรกรรมต่างๆ
ของบริษัท ซึ่งในการปฏิบัติหน้าที่จะต้องพิจารณาถึงความเสี่ยงด้านต่างๆ ที่เกี่ยวข้องกับธุรกิจด้วย
บริษัทฯ
จึงกำหนดให้คณะกรรมการบริหารปฏิบัติหน้าที่เป็นคณะกรรมการบริหารความเสี่ยงด้วยอีกฐานะหนึ่ง
โดยมีอำนาจหน้าที่ดังนี้

 1. กำหนดนโยบายในการบริหารความเสี่ยงเพื่อเสนอต่อคณะกรรมการบริษัท

2. บริหารจัดการและควบคุมการดำเนินธุรกิจภายใต้นโยบายการบริหารความเสี่ยงที่กำหนดไว้

3. ทบทวนนโยบายความเพียงพอและระบบการบริหารความเสี่ยง ความมีประสิทธิผลของระบบ
และการปฏิบัติตามนโยบายที่กล่าว และรายงานต่อคณะกรรมการบริษัทอย่างสม่ำเสมอ

คณะกรรมการบริหารได้แต่งตั้งคณะกรรมการพิจารณาความเสี่ยงเมื่อวันที่ 22 มกราคม 2547
เพื่อทำหน้าที่เกี่ยวกับการพิจารณาความเสี่ยงที่ชัดเจนและแยกจากคณะกรรมการบริหาร
โดยทำหน้าที่ในการนำเสนอนโยบายบริหารความเสี่ยง
กำหนดมาตรการในการบริหารความเสี่ยงเพื่อแก้ไขปัญหาและป้องกันความเสียหายที่จะเกิดขึ้น
และประเมินปัจจัยภายในและปัจจัยภายนอก อันมีผลกระทบต่อฐานะการเงินอย่างเป็นสาระสำคัญ
รวมทั้ง การติดตามควบคุมความเสี่ยงต่าง ๆ ให้เป็นไปตามนโยบายบริหารความเสี่ยงที่กำหนด
ประกอบด้วย

1. นายศุภเดช พูนพิพัฒน์ ประธานกรรมการบริหารความเสี่ยง

2. นางสุชาดา ภวนานันท์ กรรมการบริหารความเสี่ยง

3. นายบัณฑิต ชีวะธนรักษ์ กรรมการบริหารความเสี่ยง

4. นายอมร กิตินารถอินทราณี กรรมการบริหารความเสี่ยง

5. นายปิยะพงศ์ อาจมังกร กรรมการบริหารความเสี่ยง

เลขานุการคณะกรรมการบริหารความเสี่ยง

นายกำธร ตันติศิริวัฒน์

9.2 การสรรหาและแต่งตั้งกรรมการคณะต่างๆ

 (1) วิธีการแต่งตั้งคณะกรรมการบริษัท

บริษัทฯ มิได้กำหนดจำนวนสูงสุดของกรรมการไว้เพียงแต่กำหนดไว้ในข้อบังคับของบริษัทฯ ว่าต้องไม่
น้อยกว่า 5 คน วิธีการแต่งตั้งคณะกรรมการมีขึ้นได้ 2 กรณี คือ
กรณีแต่งตั้งกรรมการใหม่แทนกรรมการที่ต้องออกตามวาระ
และกรณีแต่งตั้งกรรมการระหว่างวาระเนื่องจากตำแหน่งว่างลง ทั้งนี้ บริษัทฯ
ได้แต่งตั้งคณะอนุกรรมการสรรหาเพื่อทำหน้าที่ในการคัดเลือกและเสนอชื่อบุคคลที่มีคุณสมบัติเหมาะสมในการดำรงตำแหน่งกรรมการบริษัท
โดยในกรณีแรกจะต้องขอมติจากที่ประชุมผู้ถือหุ้น
ส่วนกรณีหลังคณะกรรมการบริษัทสามารถพิจารณาลงมติได้ภายใต้คุณสมบัติ
ที่เหมาะสมเพื่อเข้าดำรงตำแหน่งแทน
โดยการแต่งตั้งกรรมการอิสระเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนด

ในการเลือกตั้งกรรมการของบริษัทโดยที่ประชุมผู้ถือหุ้นนั้น
ผู้ถือหุ้นทุกคนมีสิทธิเท่าเทียมกันในการเลือกตั้ง โดยผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ
และที่ผ่านมาบริษัทฯ ไม่มีกรรมการที่มาจากผู้ถือหุ้นรายใหญ่

(2) วิธีการแต่งตั้งคณะกรรมการบริหาร

คณะกรรมการบริษัทจะแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้คณะกรรมการบริหารมีอำนาจหน้าที่ควบคุมดูแล
กิจการของบริษัทตามที่คณะกรรมการบริษัทมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

(3) วิธีการแต่งตั้งคณะกรรมการตรวจสอบ

คณะกรรมการบริษัทจะแต่งตั้งกรรมการอิสระที่มีคุณสมบัติตามที่ตลาดหลักทรัพย์แห่งประเทศไทยกำหนดจำนวนอย่างน้อย
3 คน ทำหน้าที่คณะกรรมการตรวจสอบ
โดยจะมีอำนาจหน้าที่ตามที่ตลาดหลักทรัพย์แห่งประเทศไทยกำหนด
มีความเป็นอิสระในการทำงานอย่างเต็มที่ และรายงานโดยตรงต่อคณะกรรมการบริษัท

(4) วิธีการแต่งตั้งคณะอนุกรรมการกำหนดค่าตอบแทน

คณะกรรมการบริษัทจะพิจารณาแต่งตั้งกรรมการอิสระและกรรมการที่ไม่ใช่ผู้บริหารที่เป็นองค์คณะในคณะกรรมการบริษัทอย่างน้อยจำนวน
3 คน เพื่อทำหน้าที่เป็นคณะอนุกรรมการกำหนดค่าตอบแทน

9.3 ค่าตอบแทนคณะกรรมการและผู้บริหาร

(ก) ค่าตอบแทนที่เป็นตัวเงิน

ในปี 2547 บริษัทฯ ได้จ่ายค่าตอบแทนแก่คณะกรรมการ 5 คณะ รวมทั้งสิ้น 16,688,924.01 บาท
โดยลักษณะของค่าตอบแทนที่จ่ายอยู่ในรูปของค่าเบี้ยประชุม เงินประจำตำแหน่ง
และเงินบำเหน็จกรรมการ (จ่ายจาก ผลการดำเนินงาน ประจำปี 2546) สรุปได้ดังนี้

(หน่วย : บาท)

+-------------------+-----+------+-----+------+------+------+-------+
| รายชื่อคณะกรรมการ   | ค่า  |      |     |      |      |      |       |
|                   | ตอบ |      |     |      |      |      |       |
|                   | แทน |      |     |      |      |      |       |
|                   | คณะ |      |     |      |      |      |       |
|                   | กรร |      |     |      |      |      |       |
|                   | มกา |      |     |      |      |      |       |
|                   | รใน |      |     |      |      |      |       |
|                   | แต่ล |      |     |      |      |      |       |
|                   | ะชุด |      |     |      |      |      |       |
+-------------------+-----+------+-----+------+------+------+-------+
|                   | ค่าเ | เ    | ค   | ค่าเบ | ค่าเบ | ค่าเ  | เ     |
|                   | บี้ยป | งินปร | ่าเบ | ี้ยประ | ี้ยประ | บี้ยปร | งินบำเ |
|                   | ระช | ะจำต | ี้ยปร | ชุมกร | ชุมอน | ะชุมอ | หน็จกร |
|                   | ุมกร | ำแหน | ะชุม | รมกา | ุกรรม | นุกรร | รมการ |
|                   | รมก | ่งกรร | กรร | รตรว | การก | มการ |       |
|                   | ารบ | มการ | มกา | จสอบ | ำหนด |      | ป     |
|                   | ริษัท | บริษัท | รบร |      |      | ส    | ระจำปี |
|                   |     |      | ิหาร |      | ค่าตอ | รรหา |       |
|                   |     |      |     |      | บแทน |      | 2546  |
+-------------------+-----+------+-----+------+------+------+-------+
| 1. นายบันเทิง ตันติวิท | 3   | 690  | 2   | -    | -    | -    | 1,    |
|                   | 60, | ,000 | 40, |      |      |      | 271,3 |
|                   | 000 |      | 000 |      |      |      | 52.16 |
+-------------------+-----+------+-----+------+------+------+-------+
| 2. นายศุภเดช       | 1   | 345  | 1   | -    | -    | -    | 635,6 |
| พูนพิพัฒน์            | 80, | ,000 | 20, |      |      |      | 76.08 |
|                   | 000 |      | 000 |      |      |      |       |
+-------------------+-----+------+-----+------+------+------+-------+
| 3. นางสุชาดา       | 1   | 345  | 1   | -    | -    | -    | 635,6 |
| ภวนานันท์           | 65, | ,000 | 20, |      |      |      | 76.08 |
|                   | 000 |      | 000 |      |      |      |       |
+-------------------+-----+------+-----+------+------+------+-------+
| 4. นางจันทิมา       | 1   | 345  | 90, | -    | 30   | 20   | 635,6 |
| จตุรภัทร์            | 50, | ,000 | 000 |      | ,000 | ,000 | 76.08 |
|                   | 000 |      |     |      |      |      |       |
+-------------------+-----+------+-----+------+------+------+-------+
| 5. นายวีรศักดิ์       | 1   | 345  | 1   | -    | -    | -    | 635,6 |
| จิรเศรษฐ์           | 80, | ,000 | 20, |      |      |      | 76.08 |
|                   | 000 |      | 000 |      |      |      |       |
+-------------------+-----+------+-----+------+------+------+-------+
| 6. นายสมมาตร      | 1   | 345  | -   | 600  | -    | -    | 635,6 |
| พูนภักดี*            | 80, | ,000 |     | ,000 |      |      | 76.08 |
|                   | 000 |      |     |      |      |      |       |
+-------------------+-----+------+-----+------+------+------+-------+
| 7. นางสุปรียา       | 1   | 345  | -   | 180  | -    | -    | 635,6 |
| แสงอุดมเลิศ         | 80, | ,000 |     | ,000 |      |      | 76.08 |
|                   | 000 |      |     |      |      |      |       |
+-------------------+-----+------+-----+------+------+------+-------+
| 8. นางศิริเพ็ญ       | 1   | 345  | -   | 160  | 75   | 30   | 635,6 |
| สีตสุวรรณ           | 50, | ,000 |     | ,000 | ,000 | ,000 | 76.08 |
|                   | 000 |      |     |      |      |      |       |
+-------------------+-----+------+-----+------+------+------+-------+
| 9. นายสมเกียรติ     | 1   | 345  | -   | -    | 30   | 20   | 635,6 |
| ศุขเทวา            | 65, | ,000 |     |      | ,000 | ,000 | 76.08 |
|                   | 000 |      |     |      |      |      |       |
+-------------------+-----+------+-----+------+------+------+-------+
| 10. นายพิมล รัฐปัตย์  | 1   | 345  | -   | -    | -    | -    | 635,6 |
|                   | 80, | ,000 |     |      |      |      | 76.08 |
|                   | 000 |      |     |      |      |      |       |
+-------------------+-----+------+-----+------+------+------+-------+
| 11. นายบัณฑิต       | 1   | 345  | 1   | -    | -    | -    | 635,6 |
| ชีวะธนรักษ์          | 80, | ,000 | 20, |      |      |      | 76.08 |
|                   | 000 |      | 000 |      |      |      |       |
+-------------------+-----+------+-----+------+------+------+-------+
| 12.               | 1   | 345  | -   | -    | -    | -    | 370,8 |
| พลเรือตรีนายแพทย์วิทุร | 80, | ,000 |     |      |      |      | 11.05 |
| แสงสิงแก้ว          | 000 |      |     |      |      |      |       |
+-------------------+-----+------+-----+------+------+------+-------+
| รวมเป็นเงินแต่ละคณะ  | 2,2 | 4    | 8   | 940  | 135  | 70   | 7,    |
|                   | 50, | ,485 | 10, | ,000 | ,000 | ,000 | 998,9 |
|                   | 000 | ,000 | 000 |      |      |      | 24.01 |
+-------------------+-----+------+-----+------+------+------+-------+

หมายเหตุ ในปี 2547 การดำเนินการของคณะกรรมการมีดังนี้

1. คณะกรรมการบริษัท จำนวน 12 ท่าน มีการประชุมรวม 12 ครั้ง

2. คณะกรรมการบริหาร จำนวน 6 ท่าน มีการประชุมรวม 12 ครั้ง

3. คณะกรรมการตรวจสอบ จำนวน 3 ท่าน มีการประชุมรวม 9 ครั้ง

4. คณะอนุกรรมการกำหนดค่าตอบแทน จำนวน 3 ท่าน มีการประชุมรวม 5 ครั้ง

5. คณะอนุกรรมการสรรหา จำนวน 3 ท่าน มีการประชุมรวม 2 ครั้ง

* นายสมมาตร พูนภักดี ประธานคณะกรรมการตรวจสอบ
ได้รับเงินค่าตอบแทนในรูปของเงินประจำตำแหน่ง

 (ข) ค่าตอบแทนรวม

คณะกรรมการบริหารของบริษัท ประกอบด้วยกรรมการจำนวน 6 คน และมีผู้บริหารตามนิยามของ
สำนักงานคณะกรรมการ ก.ล.ต. จำนวน 5 คน โดยไม่นับรวมผู้อำนวยการอาวุโส สายงานบัญชี
ในปี 2547 ที่ผ่านมา บริษัทฯ ได้จ่ายค่าตอบแทนให้แก่กรรมการบริหารในรูปของค่าเบี้ยประชุม
ซึ่งแสดงไว้ในตารางในหัวข้อ 9.3 (ก) แล้ว และจ่ายค่าตอบแทนให้แก่ผู้บริหารตามนิยามข้างต้น
เป็นจำนวนเงินรวม 34,326,922 บาท

(ค) ค่าตอบแทนอื่น

บริษัทฯ ไม่มีการจ่ายค่าตอบแทนอื่นให้กับคณะกรรมการและผู้บริหารนอกเหนือจากค่าตอบแทนที่เป็น
ตัวเงินดังที่กล่าวแล้ว

9.4 การกำกับดูแลกิจการที่ดี (Good Corporate Governance)

บริษัทเงินทุน ธนชาติ จำกัด (มหาชน) ตระหนักถึงความสำคัญในการพัฒนาองค์กร
และมุ่งมั่นในอันที่จะเป็นองค์กรที่มีการกำกับดูแลกิจการที่ดีที่สุดแห่งหนึ่ง
มีการเจริญเติบโตที่ยั่งยืนอย่างต่อเนื่อง เป็นที่ยอมรับโดยทั่วไปทั้งภายในประเทศและต่างประเทศ
อันจะนำไปสู่เป้าหมายสำคัญในการก่อให้เกิดประโยชน์สูงสุดแก่ผู้ที่เกี่ยวข้องทุกฝ่าย ได้แก่ ผู้ถือหุ้น
ผู้ลงทุน ผู้มีส่วนได้เสียอื่นๆ (Stakeholders) และสังคมโดยรวมอย่างทั่วถึง

ในปี 2547 ที่ผ่านมา สมาคมส่งเสริมสถาบันกรรมการบริษัทไทย (IOD)
ได้นำเสนอผลการประเมินด้านบรรษัทภิบาลของบริษัทจดทะเบียนไทยตามโครงการ Baselining
Corporate Governance Practices of Thai Listed Companies ซึ่งบริษัทฯ
ได้รับการประกาศให้เป็นหนึ่งในบริษัทที่มีผลการประเมินดีอยู่ในกลุ่มดี (Top Quartile
Companies) นอกจากนี้ จากรายงานผลการศึกษาการเปิดเผยข้อมูลตามหลักบรรษัทภิบาลที่ดี
เฉพาะบริษัท จดทะเบียนในดัชนี 50 ของไทย ซึ่งจัดทำโดย Standard & Poor’s
และศูนย์รายงานการเงินและธรรมาภิบาล มหาวิทยาลัยแห่งชาติสิงคโปร์ ระบุว่า บริษัทฯ
ได้คะแนนสูงสุด 5 อันดับแรกในด้านการเปิดเผยข้อมูลตามหลักบรรษัทภิบาลที่ดี

สำหรับรายงานการกำกับดูแลกิจการในปี 2547 ซึ่งบริษัทฯ
ได้ดำเนินธุรกิจภายใต้หลักการกำกับดูแลกิจการที่ดีจำนวน 15
ข้อของตลาดหลักทรัพย์แห่งประเทศไทย
และคณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices of Listed Companies) ตามแนวทางของตลาดหลักทรัพย์แห่งประเทศไทย
และตามแนวทางที่กำหนดขึ้นโดยหน่วยราชการ ตลอดจนหน่วยงานที่กำกับดูแลบริษัทฯ
ในฐานะสถาบันการเงินและบริษัทมหาชนอย่างครบถ้วนแล้ว สรุปได้ดังนี้

(1) นโยบายเกี่ยวกับการกำกับดูแลกิจการ

บริษัทฯ
ได้ส่งเสริมให้มีการปฏิบัติตามแนวนโยบายการกำกับดูแลกิจการที่คณะกรรมการบริษัทได้กำหนดไว้ตั้งแต่ปี
2546 อย่างต่อเนื่อง นอกเหนือจากการเผยแพร่ “นโยบายการกำกับดูแลกิจการ”
ในเว็บไซต์ของบริษัทฯ www.nfs.co.th และในระบบ Intranet
ซึ่งเป็นเว็บไซต์ภายในของบริษัทฯ เพื่อให้พนักงานสามารถเข้าไปศึกษา
รายละเอียดได้อย่างทั่วถึงแล้ว
ยังได้รณรงค์ในเรื่องของการให้ความรู้เกี่ยวกับการกำกับดูแลกิจการหรือบรรษัทภิบาล (Corporate
Governance) ด้วยการนำเสนอข้อมูลเกี่ยวกับนโยบายการกำกับดูแลกิจการที่ดีของบริษัทฯ
เป็นคอลัมน์ประจำในวารสาร “ธ สายใย” ซึ่งเป็นวารสารที่เผยแพร่ในองค์กร
และบรรจุหัวข้อนี้ไว้ในหลักสูตรฝึกอบรม “ปฐมนิเทศน์พนักงานใหม่” ของกลุ่มธนชาติ
เพื่อปลูกฝังจิตสำนึกในการมีส่วนร่วมในการพัฒนาให้เกิดวัฒนธรรมองค์กรที่ดี โดยในปี 2547
มีผู้ที่ผ่านการฝึกอบรมจำนวนทั้งสิ้น 1,130 คน ทั้งนี้บริษัทฯ
จะยังคงพัฒนาและปรับปรุงการดำเนินธุรกิจ ตลอดจนพัฒนาบุคลากร
ภายใต้กรอบของบรรษัทภิบาลที่ดีต่อไป

(2) สิทธิและความเท่าเทียมกันของผู้ถือหุ้น

บริษัทฯ ให้ความสำคัญและเคารพต่อสิทธิของผู้ถือหุ้นซึ่งเปรียบเสมือนเจ้าของกิจการ โดยปฏิบัติต่อ
ผู้ถือหุ้นทุกรายอย่างเท่าเทียมกันตามหลักเกณฑ์ที่กฎหมายกำหนด มีการเปิดเผยข้อมูลอย่างถูกต้อง
ครบถ้วน ทันต่อเหตุการณ์ให้ผู้ถือหุ้นได้รับทราบตลอดเวลา
และเพื่อเป็นการอำนวยความสะดวกแก่ผู้ถือหุ้น ในการประชุมผู้ถือหุ้น ทุกคราว บริษัทฯ
จะจัดให้มีกระบวนการที่สะดวก รวดเร็ว โดยจะกำหนดนัดประชุมในวันและเวลาทำการของบริษัท
ช่วงเวลาประมาณ 15.30 น. ณ สถานที่ซึ่งสามารถเดินทางถึงได้โดยสะดวก ทั้งนี้
จะมีการบอกกล่าวเชิญประชุม
โดยส่งหนังสือเชิญและเอกสารประกอบการประชุมให้ผู้ถือหุ้นได้ศึกษาข้อมูลเป็นการล่วงหน้าไม่น้อยกว่า
10 วันก่อนการประชุม
และในวันประชุมได้เปิดให้ผู้ถือหุ้นลงทะเบียนเข้าร่วมประชุมล่วงหน้าก่อนการประชุมมากกว่า 2
ชั่วโมง ซึ่งบริษัทฯ ได้ปฏิบัติเช่นนี้มาอย่างสม่ำเสมอทุกปี

ผู้ถือหุ้นทุกรายสามารถใช้สิทธิเพื่อรักษาผลประโยชน์ของตน
ด้วยการเข้าร่วมประชุมแสดงความคิดเห็นให้ข้อเสนอแนะ ร่วมตัดสินใจในการดำเนินกิจการต่างๆ
ของบริษัทฯ และออกเสียงลงมติในที่ประชุมผู้ถือหุ้นอย่างเต็มที่ตามสิทธิที่มีอยู่
ทั้งนี้หากผู้ถือหุ้นไม่สามารถเข้าร่วมประชุมได้ด้วยตนเอง
สามารถมอบฉันทะให้ผู้อื่นเข้าร่วมประชุมแทนได้ โดยบริษัทฯ
ได้จัดให้ประธานคณะกรรมการตรวจสอบเป็นบุคคลหนึ่งที่ผู้ถือหุ้นสามารถมอบฉันทะให้เข้าประชุมแทน
หรือผู้ถือหุ้นจะพิจารณาแต่งตั้งบุคคลซึ่งบรรลุนิติภาวะแล้วเป็นผู้รับมอบฉันทะนอกเหนือจากรายชื่อที่บริษัทฯ
นำเสนอก็สามารถกระทำได้

(3) สิทธิของผู้มีส่วนได้เสียกลุ่มต่าง ๆ

บริษัทฯ ได้ให้ความสำคัญต่อการรักษาสิทธิของผู้มีส่วนได้เสียทุกกลุ่มด้วยความเป็นธรรมทั้งภายในและ
ภายนอกบริษัทฯ ตั้งแต่พนักงาน ลูกค้า/ลูกหนี้ เจ้าหนี้ คู่ค้า ภาครัฐ
รวมตลอดถึงความรับผิดชอบต่อสังคม โดยยึด
หลักการดำเนินธุรกิจอย่างโปร่งใสภายใต้กรอบการแข่งขันและเงื่อนไขทางการค้าที่เป็นสากล
มีการปฏิบัติตามกฎหมายอย่างเคร่งครัด
และพยายามสร้างความมั่นใจให้แก่บรรดาผู้ที่เกี่ยวข้องว่าสิทธิดังกล่าวได้รับการเอาใจใส่ดูแลอยู่ตลอดเวลา
ทั้งนี้บริษัทฯ มีการกำหนดแนวทางเป็นลายลักษณ์อักษรไว้ใน “จริยธรรมทางธุรกิจของบริษัท” ซึ่งมี
การเผยแพร่ผ่านระบบ Intranet ซึ่งเป็นเว็บไซต์ที่ใช้ภายในองค์กร
นอกจากนี้ยังได้จัดพิมพ์เป็นคู่มือแจกให้กรรมการ ผู้บริหาร และพนักงานทุกระดับของบริษัทฯ
ถือปฏิบัติอย่างเคร่งครัด
รวมถึงกำหนดเป็นแนวนโยบายให้บริษัทในกลุ่มทุกแห่งจัดทำคู่มือดังกล่าวและเผยแพร่
รวมถึงจัดพิมพ์แจกให้กรรมการและพนักงานทุกระดับถือปฏิบัติเช่นเดียวกับบริษัทแม่

ในปี 2547 บริษัทฯ ได้จัดตั้ง “Thanachart Contact Center” เพิ่มเติมจาก “Call
Center” ที่มีอยู่ในทุก Business Unit ของบริษัทในกลุ่มธนชาติ
เพื่อเป็นการเพิ่มช่องทางติดต่อระหว่างลูกค้ากับกลุ่มธนชาติ
ให้ลูกค้าสามารถเข้าถึงกลุ่มธนชาติได้อย่างสะดวก
และตอบสนองต่อความต้องการของลูกค้าให้ได้มากที่สุด โดยลูกค้าสามารถใช้หมายเลข 1770
ติดต่อเข้ามายัง Thanachart Contact Center ซึ่งจะมีทีมงานคอยให้บริการข้อมูลต่างๆ
ทั้งข้อมูลทั่วไป เช่น ที่ตั้งและสาขาของบริษัทในกลุ่มธนชาติ เป็นต้น และข้อมูลผลิตภัณฑ์
ซึ่งปัจจุบันมีการให้บริการ ข้อมูลผลิตภัณฑ์เช่าซื้อ และผลิตภัณฑ์ของธนาคาร
ส่วนข้อมูลผลิตภัณฑ์ประกันภัยนั้น อยู่ระหว่างการขยายทีมบริการ ซึ่งคาดว่าจะให้บริการได้ในต้นปี
2548 นี้

นอกเหนือจากการเพิ่มช่องทางการติดต่อระหว่างลูกค้ากับกลุ่มธนชาติ เพื่อให้เป็นที่มั่นใจได้ว่าผู้มีส่วน
ได้เสียทุกกลุ่มจะได้รับการดูแลอย่างทั่วถึงในทุกเรื่อง บริษัทฯ ยังได้เพิ่มช่องทางให้ลูกค้า/คู่ค้า
และ/หรือบุคคลทั่วไปที่ประสงค์จะเป็นลูกค้าของบริษัทฯ
ที่ติดต่อเข้ามาแล้วประสบปัญหาและ/หรือไม่พึงพอใจในการให้บริการ การติดต่อ
หรือการใช้บริการจากบริษัทฯ สามารถแจ้งข้อร้องเรียนในเรื่องนั้นๆ ผ่านช่องทาง “Complaint
Center” ทางเว็บไซต์ www.nfs.co.th ซึ่งบริษัทฯ จะดำเนินการแก้ไขปัญหานั้นๆ
ให้กับผู้ร้องเรียนโดยเร็ว อีกทั้งจะได้นำข้อร้องเรียนต่างๆ
มาประมวลเพื่อปรับปรุงแก้ไขและพัฒนาการให้บริการของบริษัทฯ ต่อไป

(4) การประชุมผู้ถือหุ้น

คณะกรรมการบริษัทให้ความสำคัญต่อการประชุมผู้ถือหุ้นอย่างสม่ำเสมอ ซึ่งในปี 2547 บริษัทฯ
จัดให้มีการประชุมสามัญผู้ถือหุ้น ประจำปี 2547 ขึ้นในวันที่ 28 เมษายน 2547 เวลา 15.30 น.
ณ โรงแรมพลาซ่า แอทธินี ถนนวิทยุ กรุงเทพมหานคร โดยมีกรรมการเข้าร่วมประชุมจำนวน 11
คน จากจำนวนที่มีอยู่ทั้งหมด 12 คน ซึ่งในจำนวนนี้รวมถึงประธานคณะกรรมการบริษัท/บริหาร
และประธานคณะกรรมการตรวจสอบด้วย
ขาดเพียงประธานคณะอนุกรรมการกำหนดค่าตอบแทนและอนุกรรมการสรรหาเพียงท่านเดียวซึ่งติดภารกิจสำคัญเร่งด่วน
ไม่สามารถเข้าร่วมประชุมได้ การประชุมใช้เวลาประมาณสองชั่วโมงครึ่ง
ซึ่งในระหว่างการประชุมได้ให้เวลาในการซักถามและแสดงความคิดเห็นอย่างเต็มที่
รวมทั้งมีการบันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

(5) ภาวะผู้นำและวิสัยทัศน์

คณะกรรมการของบริษัทฯ ประกอบด้วยผู้ทรงคุณวุฒิที่มากด้วยความรู้และประสบการณ์ในหลายๆ ด้าน
ซึ่งล้วนแต่เอื้อประโยชน์ต่อการบริหารจัดการของบริษัทฯ
โดยกรรมการทุกท่านมีส่วนร่วมในการกำหนดทิศทาง นโยบาย เป้าหมายเชิงกลยุทธ์ของบริษัทฯ
รวมถึงบริษัทในกลุ่ม มีการกำหนดวิสัยทัศน์ พันธกิจ กลยุทธ์ เป้าหมาย แผนธุรกิจ
และงบประมาณของบริษัทฯ อย่างรอบคอบและระมัดระวัง โดยจะจัดให้มีการประชุมพิจารณาทบทวน
แผนงานและงบประมาณตามที่วางไว้ตามความเหมาะสม ซึ่งอย่างน้อยจะดำเนินการ 2 ครั้งต่อปี
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพ
มีระบบการควบคุมภายในและการตรวจสอบภายในที่เพียงพอ ถูกต้องตามกฎข้อบังคับต่างๆ
ของทางการ และมีมาตรการบริหาร ความเสี่ยงที่เหมาะสม
รวมทั้งมีการติดตามการดำเนินการในเรื่องดังกล่าวอย่างสม่ำเสมอในที่ประชุมคณะกรรมการบริษัท
ซึ่งจัดขึ้นไม่น้อยกว่า 12 ครั้งต่อปี

(6) ความขัดแย้งของผลประโยชน์

คณะกรรมการบริษัทให้ความสำคัญและระมัดระวังในการพิจารณารายการที่อาจมีความขัดแย้ง
ทางผลประโยชน์ และ/หรือรายการที่เกี่ยวโยงกัน และ/หรือรายการระหว่างกัน
ของบุคคลที่เกี่ยวข้องหรืออาจมี ความขัดแย้งทางผลประโยชน์กับบริษัทฯ
โดยกำหนดให้มีการเปิดเผยข้อมูลความเกี่ยวพันทางธุรกิจหรือกิจการที่มี
ผลประโยชน์เกี่ยวข้องกับกรรมการและผู้บริหารระดับสูงทุกรอบระยะเวลา 3 เดือน
และในการพิจารณาให้สินเชื่อหรือลงทุนในกิจการต่างๆ ที่ต้องผ่านการลงมติของที่ประชุม
คณะกรรมการบริษัทจะดำเนินการอย่างรอบคอบระมัดระวัง เป็นธรรม และโปร่งใส
โดยผู้มีส่วนได้เสียหรือบุคคลที่อาจมีความขัดแย้งของผลประโยชน์จะต้องไม่อยู่ร่วมในที่ประชุมและออกเสียงลงมติ
อีกทั้งไม่มีอำนาจในการอนุมัติรายการนั้นๆ ด้วย และการอนุมัติใดๆ สำหรับกรณีดังกล่าวต้อง
ยึดถือตามหลักการค้าปกติไม่มีการกำหนดเงื่อนไขเป็นพิเศษผิดไปจากปกติ

ในส่วนของการดูแลเกี่ยวกับการใช้ข้อมูลภายใน บริษัทฯ มีนโยบายควบคุมดูแลไม่ให้กรรมการ
ผู้บริหาร และพนักงานนำข้อมูลภายในของบริษัทฯ
ไปใช้เพื่อแสวงหาผลประโยชน์ให้ตนเองและผู้ที่เกี่ยวข้อง
ด้วยการจัดทำประกาศห้ามไว้อย่างชัดเจนเป็นลายลักษณ์อักษร
และมอบหมายให้สำนักกำกับกฎระเบียบและข้อบังคับมีหน้าที่
ติดตามดูแลการปฏิบัติให้เป็นไปตามประกาศฉบับดังกล่าว

(7) จริยธรรมธุรกิจ

ในปี 2547 คณะกรรมการบริษัทได้พิจารณาทบทวนและปรับปรุงคู่มือจริยธรรมทางธุรกิจ รวมถึง
จรรยาบรรณของกรรมการ ผู้บริหาร และพนักงาน
เพื่อให้แนวทางที่กำหนดมีความเหมาะสมและชัดเจนยิ่งขึ้น มีรูปภาษาที่สละสลวย เข้าใจง่าย
ซึ่งการปรับปรุงดังกล่าวได้ดำเนินการในคณะกรรมการของบริษัทในกลุ่มด้วย
เพื่อให้แนวทางการปฏิบัติอยู่ในทิศทางเดียวกัน โดยมีการนำเผยแพร่ในระบบ Intranet
ซึ่งเป็นเว็บไซต์ที่ใช้ภายในกลุ่มบริษัท และจัดพิมพ์แจกให้แก่กรรมการ ผู้บริหาร
และพนักงานทุกคนของบริษัทฯ เพื่อให้ยึดถือเป็นแนวทางในการปฏิบัติ
หน้าที่ตามพันธกิจที่มีด้วยความซื่อสัตย์สุจริตและเที่ยงธรรม
รวมถึงกำหนดบทลงโทษทางวินัยในกรณีที่มีการปฏิบัติฝ่าฝืนกฎระเบียบที่วางไว้

(8) การถ่วงดุลของกรรมการที่ไม่เป็นผู้บริหาร

โครงสร้างของคณะกรรมการได้มีการกำหนดหน้าที่รับผิดชอบไว้อย่างชัดเจน
โดยไม่มีบุคคลใดบุคคลหนึ่งหรือกลุ่มใดกลุ่มหนึ่งมีอำนาจอย่างไม่จำกัด
และเพื่อให้มีการถ่วงดุลอำนาจอย่างเหมาะสม คณะกรรมการบริษัทจำนวน 12 คน
จึงประกอบด้วยกรรมการที่เป็นผู้บริหารจำนวน 4 คน กรรมการที่ไม่เป็นผู้บริหารจำนวน 3 คน
และกรรมการที่เป็นอิสระอีกจำนวน 5 คน
ซึ่งคุณสมบัติของกรรมการอิสระเป็นไปตามหลักเกณฑ์ที่ตลาดหลักทรัพย์แห่งประเทศไทยประกาศกำหนด
และกรรมการอิสระทุกคนสามารถแสดงความคิดเห็นได้อย่างเป็นอิสระ โดยกรรมการ
แต่ละคนได้ผ่านหลักสูตรการอบรมของสมาคมส่งเสริมสถาบันกรรมการบริษัทไทย (Thai
Institute of Directors : IOD) ดังรายละเอียดต่อไปนี้

8.1 กรรมการที่เป็นผู้บริหาร 4 คน ได้แก่

8.1.1 นายบันเทิง ตันติวิท ประธานกรรมการ

(ประกาศนียบัตร Directors Accreditation Program

รุ่นที่ 25/2004 สมาคมส่งเสริมสถาบันกรรมการบริษัทไทย)

8.1.2 นายศุภเดช พูนพิพัฒน์ กรรมการผู้จัดการใหญ่

(ประกาศนียบัตร Directors Accreditation Program

รุ่นที่ 8/2004 สมาคมส่งเสริมสถาบันกรรมการบริษัทไทย)

8.1.3 นางสุชาดา ภวนานันท์ กรรมการผู้จัดการ สายการตลาดและธุรกิจเงินฝาก
(ประกาศนียบัตร Directors Certification Program

รุ่นที่ 19/2002 สมาคมส่งเสริมสถาบันกรรมการบริษัทไทย)

8.1.4 นายบัณฑิต ชีวะธนรักษ์ กรรมการผู้จัดการ สายธุรกิจสินเชื่อและธุรกิจเช่าซื้อ
(ประกาศนียบัตร Directors Certification Program

รุ่นที่ 44/2004 สมาคมส่งเสริมสถาบันกรรมการบริษัทไทย)

8.2 กรรมการที่ไม่เป็นผู้บริหาร 3 คน ได้แก่

8.2.1 นายพิมล รัฐปัตย์ กรรมการ/ที่ปรึกษาด้านกฎหมาย

(ประกาศนียบัตร Directors Accreditation Program

รุ่นที่ 2/2003 สมาคมส่งเสริมสถาบันกรรมการบริษัทไทย)

8.2.2 นางจันทิมา จตุรภัทร์ กรรมการ/กรรมการบริหาร

(ประกาศนียบัตร Directors Certification Program

รุ่นที่ 40/2004 สมาคมส่งเสริมสถาบันกรรมการบริษัทไทย)

8.2.3 นายวีรศักดิ์ จิรเศรษฐ์ กรรมการ/กรรมการบริหาร

(ประกาศนียบัตร Directors Accreditation Program

รุ่นที่ 29/2004 สมาคมส่งเสริมสถาบันกรรมการบริษัทไทย)

8.3 กรรมการอิสระ 5 คน ได้แก่

8.3.1 นายสมมาตร พูนภักดี ประธานกรรมการตรวจสอบ

8.3.2 นางสุปรียา แสงอุดมเลิศ กรรมการตรวจสอบ

(ประกาศนียบัตร Directors Accreditation Program

รุ่นที่ 29/2004 สมาคมส่งเสริมสถาบันกรรมการบริษัทไทย)

8.3.3 นางศิริเพ็ญ สีตสุวรรณ กรรมการตรวจสอบ ประธานอนุกรรมการสรรหา

และประธานอนุกรรมการกำหนดค่าตอบแทน (ประกาศนียบัตร Directors Certification
Program

รุ่นที่ 33/2003 สมาคมส่งเสริมสถาบันกรรมการบริษัทไทย)

8.3.4 นายสมเกียรติ ศุขเทวา กรรมการ/อนุกรรมการสรรหา

และอนุกรรมการกำหนดค่าตอบแทน

(ประกาศนียบัตร Directors Accreditation Program

รุ่นที่ 6/2003 และประกาศนียบัตร Directors Certification Program รุ่นที่ 40/2004
สมาคมส่งเสริมสถาบันกรรมการบริษัทไทย)

8.3.5 พลเรือตรี นายแพทย์วิทุร แสงสิงแก้ว กรรมการ

(ประกาศนียบัตร Directors Accreditation Program รุ่นที่ 29/2004
สมาคมส่งเสริมสถาบัน กรรมการบริษัทไทย)

(9) การรวมหรือแยกตำแหน่ง

บริษัทฯ ได้แยกตำแหน่งประธานกรรมการ และกรรมการผู้จัดการใหญ่ ออกเป็น 2 ตำแหน่ง
และไม่ได้เป็นบุคคลคนเดียวกัน
มีการแยกบทบาทหน้าที่ไว้แตกต่างกันโดยไม่มีคนใดที่มีอำนาจแบบไม่จำกัด ทั้งนี้ ประธานกรรมการ
มิใช่กรรมการอิสระโดยจะดำรงตำแหน่งประธานกรรมการบริหารด้วย
ทางด้านภาระหน้าที่ของประธานกรรมการจะอยู่ในฐานะของผู้นำทางด้านนโยบาย
ในขณะที่กรรมการผู้จัดการใหญ่จะมีหน้าที่หลักในการดูแลด้านบริหาร
อันจะทำให้เกิดการถ่วงดุลอำนาจในการดำเนินงานอย่างเหมาะสม

ในการสรรหากรรมการบริษัทนั้น คณะกรรมการบริษัทได้แต่งตั้งคณะอนุกรรมการสรรหาขึ้น
เพื่อทำหน้าที่ในการพิจารณาคัดกรองบุคคลที่มีคุณสมบัติเหมาะสม
และนำเสนอต่อที่ประชุมคณะกรรมการบริษัทเพื่อพิจารณา
แต่งตั้งในกรณีที่เป็นการแต่งตั้งกรรมการใหม่ทดแทนตำแหน่งที่ว่างลงระหว่างวาระ
หรือเสนอที่ประชุมผู้ถือหุ้นผ่านที่ประชุมคณะกรรมการบริษัทเพื่อพิจารณาแต่งตั้งในกรณีที่เป็นการแต่งตั้งกรรมการเข้า-ออกตามวาระ
หรือในกรณีที่บริษัทฯ มีความประสงค์จะแต่งตั้งกรรมการเพิ่มเติมจากจำนวนที่มีอยู่
ซึ่งวิธีการแต่งตั้งนั้นจะต้องเป็นไปตามกฎหมายและข้อบังคับของบริษัทฯ ที่กำหนดไว้

(10) ค่าตอบแทนของกรรมการและผู้บริหาร

การกำหนดค่าตอบแทนของกรรมการและผู้บริหารระดับสูงมีการดำเนินการที่โปร่งใส ชัดเจน
และอยู่ในระดับที่เหมาะสมภายในอุตสาหกรรมเดียวกัน
โดยคณะกรรมการบริษัทได้รับค่าตอบแทนตามที่ผู้ถือหุ้นอนุมัติ คณะอนุกรรมการชุดอื่นๆ
ได้รับค่าตอบแทนตามที่คณะกรรมการบริษัทอนุมัติ
สำหรับประธานกรรมการบริหารและกรรมการผู้จัดการใหญ่มีสิทธิได้รับค่าตอบแทนตามจำนวนที่คณะกรรมการบริษัทกำหนดภายใต้การเสนอแนะจากคณะอนุกรรมการกำหนดค่าตอบแทน
ทั้งนี้ สำหรับกรรมการที่ปฏิบัติหน้าที่ในคณะอนุกรรมการย่อยชุดต่างๆ
จะได้รับค่าตอบแทนในการดำรงตำแหน่งนั้นๆ ตามความเหมาะสมด้วย
โดยค่าตอบแทนของกรรมการบริษัทและกรรมการในคณะอนุกรรมการย่อยต่างๆ ในปี 2547
ได้แสดงไว้ในหัวข้อ 9.3 ค่าตอบแทนคณะกรรมการและผู้บริหาร หน้าที่ 115-116

(11) การประชุมคณะกรรมการ

บริษัทฯ มีการกำหนดตารางเวลาการประชุมของคณะกรรมการบริษัทไว้ล่วงหน้าตลอดทั้งปี
โดยกำหนดประชุมเดือนละ 1 ครั้ง ทุกวันพฤหัสบดีสัปดาห์สุดท้ายของเดือน
และอาจมีการประชุมพิเศษเพิ่มตามความจำเป็น ทั้งนี้จะมีการกำหนดวาระล่วงหน้าไว้อย่างชัดเจน
ประกอบด้วยวาระเพื่อทราบ เพื่อพิจารณา เพื่ออนุมัติ
และการบริหารความเสี่ยงที่ต้องพิจารณาเป็นประจำทุกเดือน
เลขานุการคณะกรรมการจะเป็นผู้จัดทำหนังสือเชิญประชุม และ
รวบรวมเอกสารประกอบที่เกี่ยวข้องส่งให้กรรมการล่วงหน้าก่อนวันประชุมในระยะเวลาที่เหมาะสม
เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยการประชุมแต่ละครั้งจะใช้เวลาประมาณ 3 ชั่วโมง ซึ่งในปี 2547 ที่ผ่านมา
มีการประชุมรวมทั้งสิ้น 12 ครั้ง
สรุปวาระการดำรงตำแหน่งและการเข้าร่วมประชุมของกรรมการแต่ละท่านได้ดังนี้

+-----------------------+--------------------------+------------------+
| รายชื่อ                 | วาระการดำรงตำแหน่ง        | การเข้าร่วมประชุม/  |
|                       |                          |                  |
|                       | (3 ปี/คน)                 | การประชุมทั้งหมด    |
|                       |                          | (ครั้ง)            |
+=======================+==========================+==================+
| นายบันเทิง ตันติวิท        | เมษายน 2547 - เมษายน     | 12/12            |
|                       | 2550                     |                  |
| นายศุภเดช พูนพิพัฒน์       |                          | 12/12            |
|                       | พฤษภาคม 2545 - พฤษภาคม   |                  |
| นายสมมาตร พูนภักดี       | 2548                     | 12/12            |
|                       |                          |                  |
| นางสุปรียา แสงอุดมเลิศ    | พฤษภาคม 2546 - พฤษภาคม   | 12/12            |
|                       | 2549                     |                  |
| นางศิริเพ็ญ สีตสุวรรณ      |                          | 10/12            |
|                       | พฤษภาคม 2546 - พฤษภาคม   |                  |
| นายพิมล รัฐปัตย์          | 2549                     | 12/12            |
|                       |                          |                  |
| นายสมเกียรติ ศุขเทวา     | พฤษภาคม 2545 - พฤษภาคม   | 11/12            |
|                       | 2548                     |                  |
| นางจันทิมา จตุรภัทร์       |                          | 10/12            |
|                       | เมษายน 2547 - เมษายน     |                  |
| นายวีรศักดิ์ จิรเศรษฐ์      | 2550                     | 12/12            |
|                       |                          |                  |
| นางสุชาดา ภวนานันท์      | เมษายน 2547 - เมษายน     | 11/12            |
|                       | 2550                     |                  |
| นายบัณฑิต ชีวะธนรักษ์      |                          | 12/12            |
|                       | พฤษภาคม 2546 - พฤษภาคม   |                  |
| พลเรือตรี นายแพทย์วิทุร    | 2549                     | 12/12            |
| แสงสิงแก้ว              |                          |                  |
|                       | พฤษภาคม 2545 - พฤษภาคม   |                  |
|                       | 2548                     |                  |
|                       |                          |                  |
|                       | เมษายน 2547 - เมษายน     |                  |
|                       | 2550                     |                  |
|                       |                          |                  |
|                       | พฤษภาคม 2545 - พฤษภาคม   |                  |
|                       | 2548                     |                  |
|                       |                          |                  |
|                       | พฤษภาคม 2546 - พฤษภาคม   |                  |
|                       | 2549                     |                  |
+-----------------------+--------------------------+------------------+

ทั้งนี้ได้มีการบันทึกการประชุม และความคิดเห็นของกรรมการไว้เป็นลายลักษณ์อักษร
โดยมีการจัดเก็บ
รายงานการประชุมที่ผ่านการรับรองจากคณะกรรมการพร้อมที่จะให้คณะกรรมการและผู้ที่เกี่ยวข้องตรวจสอบได้

(12) คณะกรรมการและคณะอนุกรรมการ

คณะกรรมการบริษัทได้แต่งตั้งคณะกรรมการและคณะอนุกรรมการชุดย่อยที่สำคัญ เพื่อสนับสนุน
การบริหารงานของคณะกรรมการบริษัท
โดยกรรมการที่เป็นองค์คณะในคณะกรรมการและอนุกรรมการชุดย่อย
ดังกล่าวจะมีวาระการดำรงตำแหน่งเดียวกันกับวาระการดำรงตำแหน่งในคณะกรรมการบริษัท ได้แก่

คณะกรรมการตรวจสอบ ประกอบด้วยกรรมการอิสระจำนวน 3 ท่าน
ซึ่งกรรมการที่เป็นองค์คณะมีวาระการดำรงตำแหน่งเท่ากับวาระการดำรงตำแหน่งในฐานะกรรมการบริษัท
โดยในปี 2547 มีการประชุมทั้งสิ้น 9 ครั้ง ทั้งนี้ในแบบแสดงรายการข้อมูลประจำปี 2547
ฉบับนี้ได้จัดให้มีรายงานของคณะกรรมการตรวจสอบที่ลงนามโดยประธานกรรมการตรวจสอบแสดงไว้ด้วยแล้ว
ในส่วนที่ 2 หัวข้อ 10 การควบคุมภายใน หน้าที่ 126

คณะอนุกรรมการกำหนดค่าตอบแทนและคณะอนุกรรมการสรรหา ประกอบด้วยกรรมการอิสระ
และกรรมการจากภายนอก คณะละ 3 ท่าน ซึ่งจะมีการประชุมเป็นครั้งคราวตามแต่กรณี โดยในปี
2547 มีการประชุมคณะอนุกรรมการกำหนดค่าตอบแทนจำนวน 5 ครั้ง
และการประชุมคณะอนุกรรมการสรรหาจำนวน 2 ครั้ง

คณะกรรมการบริหาร ประกอบด้วยกรรมการที่เป็นผู้บริหาร 4 ท่าน
และกรรมการจากภายนอกที่มิได้เป็นผู้บริหารจำนวน 2 ท่าน รวมเป็น 6 ท่าน โดยในปี 2547
มีการประชุมทั้งสิ้น 12 ครั้ง

สำหรับรายชื่อกรรมการซึ่งเป็นสมาชิกในคณะอนุกรรมการชุดต่างๆ
และขอบเขตอำนาจหน้าที่โดยสรุปได้แสดงในหัวข้อ 9.1 โครงสร้างการจัดการ หน้าที่ 112-113

(13) ระบบการควบคุม การตรวจสอบภายใน และการบริหารความเสี่ยง

บริษัทฯ ให้ความสำคัญต่อระบบการควบคุม การตรวจสอบภายใน และการจัดการบริหารความเสี่ยง
โดยได้กำหนดผู้รับผิดชอบดูแลและแนวทางการปฏิบัติงานไว้ดังนี้

 ระบบการควบคุมและการตรวจสอบภายใน

สายงานตรวจสอบของบริษัทฯ จะเป็นผู้ทำหน้าที่ตรวจสอบและประเมินระบบการควบคุมภายใน และ
เพื่อให้สายงานตรวจสอบมีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการบริษัท
จึงกำหนดให้สายงานตรวจสอบรายงานผลการตรวจสอบโดยตรงต่อคณะกรรมการตรวจสอบ
หลังจากนั้นจะมี
การนำเสนอผลสรุปของการตรวจสอบต่อที่ประชุมคณะกรรมการบริษัทเพื่อรับทราบเป็นประจำ
อย่างน้อยทุกรอบระยะเวลา 2 เดือน
นอกจากนี้ได้ดำเนินการจัดตั้งสำนักกำกับกฎระเบียบและข้อบังคับ ซึ่งมีสายบังคับบัญชาขึ้นตรงต่อ
คณะกรรมการตรวจสอบ
เพื่อทำหน้าที่ในการติดตามและกำกับการปฏิบัติงานให้เป็นไปโดยถูกต้องตามกฎหมาย

 การบริหารความเสี่ยง

คณะกรรมการบริษัทตระหนักดีว่าการบริหารความเสี่ยงเป็นปัจจัยสำคัญปัจจัยหนึ่งในการบริหารจัดการสถาบันการเงิน
ในการนี้จึงได้กำหนด “นโยบายและแนวทางการบริหารความเสี่ยง” (Risk Management
Policies and Guidelines)
ขึ้นเพื่อใช้เป็นคู่มือในการปฏิบัติงานเกี่ยวกับการบริหารความเสี่ยงโดยเฉพาะ
โดยมีสำนักบริหารความเสี่ยงเป็นผู้รับผิดชอบในการวิเคราะห์/ติดตามและจัดทำรายงานการบริหารความเสี่ยงเสนอต่อคณะกรรมการบริหารเพื่อพิจารณาเป็นประจำทุกเดือน

ในปี 2547 ได้มีการพิจารณาทบทวนปรับปรุงนโยบายและแนวทางดังกล่าวเพื่อให้สอดคล้องกับ
การดำเนินธุรกิจและเหมาะสมกับการใช้งาน
และได้เผยแพร่ให้พนักงานได้รับทราบและใช้ปฏิบัติงานผ่านระบบ Intranet
ซึ่งเป็นเว็บไซต์ภายในของบริษัทฯ นอกจากนี้ยังได้แต่งตั้งคณะกรรมการพิจารณาความเสี่ยง (Risk
Management Committee) ขึ้น โดยมีกรรมการผู้จัดการใหญ่เป็นประธาน
และผู้บริหารที่ดูแลความเสี่ยงในแต่ละด้านเป็นกรรมการ
มีหน้าที่หลักในการนำเสนอนโยบายการบริหารความเสี่ยง
กำหนดมาตรการป้องกันความเสี่ยงที่อาจจะเกิดขึ้น
ติดตามและควบคุมให้การบริหารความเสี่ยงเป็นไปตามนโยบายที่บริษัทฯ วางไว้
และนำเสนอรายงานให้ คณะกรรมการบริษัทได้ทราบเป็นระยะ
นอกจากนี้เพื่อให้คณะกรรมการบริษัทสามารถปฏิบัติหน้าที่ได้อย่างถูกต้องครบถ้วนตามที่กฎหมายกำหนด
จึงได้จัดทำหนังสือคู่มือกรรมการ ซึ่งรวบรวมข้อกำหนดกฎหมายของหน่วยงานต่างๆ
ที่กำกับดูแลการดำเนินธุรกิจของบริษัทฯ แจกจ่ายให้แก่กรรมการทุกท่าน
เพื่อใช้เป็นคู่มือในการปฏิบัติหน้าที่

(14) รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทฯ และบริษัทย่อย และได้มอบหมายให้
คณะกรรมการตรวจสอบทำหน้าที่ดูแลให้รายงานทางการเงินและระบบการควบคุมภายในของบริษัทฯ
ถูกต้องตามความเป็นจริงและเชื่อถือได้ตามมาตรฐานการบัญชีที่รับรองทั่วไปในประเทศไทย
โดยบริษัทฯ ได้เลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบ การเงินของบริษัทฯ
และได้เปิดเผยคำอธิบายและการวิเคราะห์ของฝ่ายจัดการ (Management Discussion and
Analysis: MD&A) ประกอบการจัดส่งงบการเงินรายไตรมาสและงวดประจำปี
ทั้งในส่วนของการเปิดเผยงบการเงินเฉพาะของบริษัทฯ และงบการเงินรวม (Consolidated)
มาอย่างต่อเนื่องนับตั้งแต่การเปิดเผยงบการเงินประจำ งวดครึ่งปี สิ้นสุด ณ วันที่ 30 มิถุนายน
2546 เป็นต้นมา ทั้งนี้บริษัทฯ
ได้จัดให้มีรายงานของคณะกรรมการบริษัทและรายงานของคณะกรรมการตรวจสอบแสดงไว้ในรายงานประจำปี
2547 ของบริษัทฯ ด้วยแล้ว

(15) ความสัมพันธ์กับผู้ลงทุน

บริษัทฯ ได้จัดตั้งส่วนงานผู้ลงทุนสัมพันธ์ (Investor Relations)
สังกัดสายงานเลขาธิการองค์กร อย่างเป็นทางการเมื่อช่วงกลางปี 2546
โดยมีภารกิจหลักในการให้ข้อมูลและข่าวสารที่ถูกต้องของบริษัทฯ แก่ผู้ถือหุ้น ผู้ลงทุน นักวิเคราะห์
และบริษัทจัดอันดับความน่าเชื่อถือ ทั้งชาวไทยและชาวต่างชาติ เพื่อเสริมภาพลักษณ์และความน่า
เชื่อถือขององค์กร รวมถึงให้บริการแก่ผู้ถือหุ้นอย่างมีประสิทธิภาพ
ทั้งนี้ผู้ลงทุนสามารถติดต่อส่วนงานผู้ลงทุนสัมพันธ์ของบริษัทฯ ได้ทางโทรศัพท์หมายเลข
0-2217-8199 ต่อ 3014 และ 3027 หรือ e-mail address: ir@nfs.co.th

นอกจากนี้ ผู้ถือหุ้น และ/หรือผู้ลงทุน ตลอดจนสาธารณชนทั่วไป
ยังสามารถรับทราบข้อมูลสารสนเทศของบริษัทฯ ผ่านช่องทางต่างๆ ดังต่อไปนี้

1. ตลาดหลักทรัพย์แห่งประเทศไทย

- แบบแสดงรายการข้อมูลประจำปี (แบบ 56-1)

- งบการเงินของบริษัทฯ และรายงานประจำปี

- มติของที่ประชุมคณะกรรมการบริษัท ที่ประชุมผู้ถือหุ้น และข่าวสารสนเทศต่าง ๆ

2. สำนักงานคณะกรรมการกำกับหลักทรัพย์และตลาดหลักทรัพย์

3. กรมพัฒนาธุรกิจการค้า กระทรวงพาณิชย์

4. เว็บไซต์ของบริษัท www.nfs.co.th

5. สื่อมวลชน สื่อสิ่งพิมพ์ต่างๆ และสื่ออื่น ๆ

6. การประชุมนักวิเคราะห์หลักทรัพย์ (Analyst Meeting)

7. การพบปะให้ข้อมูลแบบตัวต่อตัว (Company Visit/One-on-One Meeting)

8. การเดินทางไปให้ข้อมูลแก่นักลงทุนทั้งในประเทศและต่างประเทศ (Non-dealing Road
Show)

9. การจัดส่งหนังสือแจ้งข่าวสารทางไปรษณีย์

9.5 การดูแลเรื่องการใช้ข้อมูลภายใน

(1) นโยบายเรื่องการใช้ข้อมูลภายในของผู้บริหาร

 บริษัทฯ ได้ออกประกาศเรื่อง กำหนดหลักเกณฑ์การซื้อหรือขายหุ้นบริษัทเงินทุน ธนชาติ จำกัด (มหาชน) และการใช้ข้อมูลภายในของพนักงาน โดยมีสาระสำคัญคือ ห้ามผู้บริหารและ/หรือพนักงานทำการซื้อหรือขายหุ้นของบริษัทเงินทุน ธนชาติ จำกัด (มหาชน) ช่วงตั้งแต่วันที่ 14 ถึง 23 ของเดือนถัดไปนับจากสิ้นไตรมาส และห้ามมิให้บุคคลใดที่ล่วงรู้ข้อมูลภายในของบริษัทฯ ซึ่งยังมิได้เปิดเผยต่อสาธารณชน และอาจมีผลกระทบต่อการเปลี่ยนแปลงราคาหุ้นของบริษัทฯ ทำการซื้อหรือขายหุ้นของบริษัทฯ เพื่อประโยชน์ตนเองหรือผู้อื่น หากไม่แน่ใจว่าข้อมูลที่ตนได้ล่วงรู้มานั้นจะมีผลกระทบในเรื่องดังกล่าวหรือไม่ ให้สอบถามสำนักกำกับกฎระเบียบและข้อบังคับ (Compliance Unit) ก่อน

 (2) การกำกับดูแล

ให้ผู้บริหารรายงานการมีหุ้นของบริษัทเงินทุน ธนชาติ จำกัด (มหาชน) มายังหน่วยงาน
Compliance Unit ทุกไตรมาส

(3) บทลงโทษ

ผู้บริหารผู้ใดฝ่าฝืนหรือไม่ปฏิบัติตามนโยบายเรื่องการใช้ข้อมูลภายในดังกล่าว ให้อยู่ในดุลยพินิจของ
คณะกรรมการพิจารณาโทษทางวินัย ซึ่งกำหนดไว้ในระเบียบของบริษัทฯ

 (4) ขอบเขตหน้าที่ของคณะกรรมการพิจารณาโทษทางวินัย

1. พิจารณาสอบสวนมูลเหตุการกระทำผิดกฎหมาย ฝ่าฝืนระเบียบข้อบังคับ
หรือกระทำผิดวินัยอย่างร้ายแรง
หากมีมูลควรสอบสวนให้พิจารณาโทษพนักงานที่ถูกกล่าวหาว่าเป็นผู้กระทำความผิดวินัยตามระเบียบ
ข้อบังคับของบริษัท

2. พิจารณากำหนดโทษฐานผิดวินัยตามความร้ายแรงแห่งกรณี

3. นำเสนอมติที่ประชุม เพื่อขออนุมัติต่อกรรมการผู้จัดการใหญ่

4.
ให้ประธานกรรมการเป็นผู้กำหนดบุคคลในคณะกรรมการเพื่อทำหน้าที่ติดตามผลการลงโทษตามมติที่ประชุมให้แล้วเสร็จ

9.6 บุคลากร

จำนวนพนักงาน

ณ วันที่ 31 ธันวาคม 2547 บริษัทฯ มีจำนวนพนักงานทั้งหมด 1,477 คน แบ่งเป็นพนักงานชาย
877 คน และพนักงานหญิง 600 คน โดยมีพนักงานที่ปฏิบัติงานในแต่ละสายงานหลัก ดังนี้

  -----------------------------------------------------------------------
  สายงาน                                          จำนวนพนักงาน
  ----------------------------------------------- -----------------------
  สายงานตรวจสอบ                                   66

  สำนักกำกับกฎระเบียบและข้อบังคับ                       11

  สำนักบริหารความเสี่ยง                               2

  สำนักกิจการค่าจ้าง                                  6

  สำนักควบคุมธุรกิจ                                   37

  ที่ปรึกษาพิเศษและผู้เชี่ยวชาญอาวุโสด้านการเงินและภาษี       9

  สำนักวิเคราะห์สินเชื่อ                                9

  สำนักความปลอดภัยระบบสารสนเทศ                      8

  สายการตลาดและธุรกิจเงินฝาก                         47

  สายธุรกิจสินเชื่อ                                    36

  สายธุรกิจเช่าซื้อ                                    325

  สายแก้ไขหนี้                                       35

  ฝ่ายกิจการสาขา                                    379

  สายการเงิน                                       19

  สายทรัพยากรบุคคลกลาง                              64

  สายงานบัญชี                                       51

  สายงานบริหารทรัพย์สินรอการขาย                       1

  สายงานปฏิบัติการ                                   176

  สายงานเลขาธิการองค์กร                             24

  ฝ่ายพัฒนาระบบงานและระเบียบคำสั่ง                     52

  ฝ่ายระบบสารสนเทศและเทคโนโลยี                      109

  กลุ่มธุรกิจพาณิชย์อิเล็กทรอนิกส์                          7

  ด้านประสานงานกลาง                                4

  รวม                                             1,477
  -----------------------------------------------------------------------

ผลตอบแทนรวมและลักษณะผลตอบแทนที่ให้กับพนักงาน

ในปี 2547 ที่ผ่านมา ผลตอบแทนที่บริษัทฯ ให้แก่พนักงาน ได้แก่ เงินเดือน ค่าครองชีพ
เงินช่วยเหลือ เงินสมทบกองทุนสำรองเลี้ยงชีพ และอื่นๆ เป็นจำนวนทั้งสิ้น 529,298,517 บาท

การเปลี่ยนแปลงจำนวนพนักงาน/ข้อพิพาทด้านแรงงานในระยะ 3 ปีที่ผ่านมา

บริษัทฯ ไม่มีข้อพิพาทด้านแรงงานในระยะ 3 ปีที่ผ่านมา
จึงไม่มีผลกระทบต่อการเปลี่ยนแปลงจำนวนพนักงานของบริษัทฯ อย่างมีนัยสำคัญ

 นโยบายในการพัฒนาบุคลากรของบริษัท

ฝ่ายพัฒนาทรัพยากรบุคคล ในฐานะที่เป็นศูนย์กลางการเรียนรู้ เพื่อการพัฒนาทรัพยากรบุคคลของกลุ่ม
ธนชาติให้มีขีดความสามารถในการให้บริการอย่างครบวงจรในระดับมาตรฐานสากล
ได้วางนโยบายหลักใน การพัฒนาบุคลากรของกลุ่มธนชาติไว้ ดังนี้

1. พัฒนาบุคลากรทุกระดับให้มีความรู้และทักษะในการปฏิบัติงาน
และเตรียมความพร้อมของบุคลากรให้มีคุณภาพและมาตรฐานการปฏิบัติงานแบบมืออาชีพในระดับสากล
เพื่อให้สามารถรองรับการขยายตัวทางธุรกิจอย่างมีประสิทธิภาพ
ด้วยการวางแผนพัฒนาบุคลากรอย่างเป็นระบบและอย่างต่อเนื่องให้สอดคล้องกับวิสัยทัศน์และ
ทิศทางกลยุทธ์ขององค์กร การวางแผนเส้นทางการฝึกอบรมพนักงาน (Training Road Map)
ตามหน้าที่
ความรับผิดชอบของงานเพื่อใช้เป็นแนวทางในการพัฒนาบุคลากรให้สอดคล้องกับความก้าวหน้าในแต่ละระดับ
(Career Path)
และการปลูกฝังความเข้าใจเกี่ยวกับการสร้างบรรษัทภิบาลและการบริหารความเสี่ยงให้แก่พนักงานทุกระดับของบริษัทฯ

2. ให้ความรู้ความเข้าใจ เสริมสร้าง และพัฒนาทักษะด้านต่างๆ
ที่เกี่ยวกับการปฏิบัติงานให้กับพนักงานในกลุ่มธนชาติ โดยดำเนินการฝึกอบรมแบบครบวงจร
ตั้งแต่การสำรวจความจำเป็นในการฝึกอบรม
การออกแบบและพัฒนาหลักสูตรฝึกอบรมให้สอดคล้องกับความจำเป็นในการฝึกอบรม
และสมรรถนะที่จำเป็น (Core Competencies) ของพนักงาน
เพื่อให้สามารถรองรับกับกระแสการเปลี่ยนแปลงทางธุรกิจ โดยมีการบริหารงานฝึกอบรม ติดตาม
และประเมินผลการฝึกอบรมให้สามารถวัดได้ในเชิงรูปธรรม
โดยแบ่งหลักสูตรฝึกอบรมมาตรฐานออกเป็นประเภทต่างๆ ดังนี้

หลักสูตรบังคับ (Mandatory Course)
เป็นหลักสูตรที่ให้ความรู้เกี่ยวกับองค์กรหรือพัฒนาทักษะในเรื่องพื้นฐานที่จำเป็นในการปฏิบัติงานของพนักงาน
เช่น การปฐมนิเทศพนักงานใหม่ บรรษัทภิบาล การบริหาร ความเสี่ยง General service
Cross-selling program เป็นต้น

หลักสูตรเฉพาะด้าน (Specific Course)
เป็นหลักสูตรที่ให้ความรู้หรือพัฒนาทักษะเฉพาะด้านในลักษณะที่เน้นในเนื้องาน (Job Content)
เช่น Marketing plan, Effective selling skills, การวิเคราะห์งบการเงิน เป็นต้น

หลักสูตรการจัดการ (Management Course) เป็นหลักสูตรที่ให้ความรู้ในเรื่องหลักการบริหารและ
การจัดการทั่วไป เพื่อให้สอดคล้องกับแผนความก้าวหน้าในแต่ละระดับ
และเป็นการเตรียมความพร้อมสำหรับแผน ทดแทนผู้บริหาร (Succession Plan)
โดยแบ่งหลักสูตรตามระดับของผู้เข้ารับการฝึกอบรมออกเป็น การพัฒนา ผู้บริหารระดับต้น
ระดับกลาง และระดับสูง ทั้งนี้ผู้เข้ารับการฝึกอบรมจะได้รับการอบรมอย่างต่อเนื่องเป็นไปตามลำดับ

หลักสูตร Hot Issues
เป็นหลักสูตรที่ให้ความสนใจในเรื่องที่อยู่ในสถานการณ์ปัจจุบันหรือเป็นประเด็นที่กำลังเป็นที่สนใจอยู่ในขณะนั้นซึ่งอาจจะส่งผลกระทบต่อการดำเนินธุรกิจของบริษัทฯ
เช่น การออกกฎหมายใหม่ ผลิตภัณฑ์ทางการเงินใหม่ๆ แนวโน้มเศรษฐกิจและอุตสาหกรรมกลุ่มต่าง
ๆ เป็นต้น

โดยในปี 2547 ที่ผ่านมา บริษัทฯ มีการจัดฝึกอบรมให้แก่พนักงาน
โดยแบ่งเป็นการจัดการฝึกอบรมหลักสูตรต่าง ๆ ภายในบริษัทฯ จำนวน 84 หลักสูตร 178 รุ่น
มีผู้เข้ารับการฝึกอบรมทั้งสิ้น 6,781 คน โดยมีการพัฒนาบุคลากรในส่วนภูมิภาค
ในรูปแบบสัมมนาสัญจรตามภูมิภาคทั่วประเทศ (Mobile Training) จำนวน 6 รุ่น จำนวน
ผู้เข้ารับการฝึกอบรม 627 คน และการส่งพนักงานเข้ารับการฝึกอบรมภายนอก จำนวน 159
หลักสูตร มีผู้เข้ารับ การฝึกอบรมทั้งสิ้น 374 คน

นอกจากนี้บริษัทฯ
ยังได้พัฒนาบุคลากรให้มีคุณภาพและมาตรฐานการปฏิบัติงานแบบมืออาชีพในการให้บริการทางการเงินแก่ลูกค้าอย่างครบวงจร
ด้วยการจัดส่งพนักงานเข้ารับการฝึกอบรม และผ่านการทดสอบ
ได้รับใบอนุญาตเป็นผู้ทำหน้าที่ขายหน่วยลงทุนระดับหนึ่งจำนวน 3 คน
ได้รับใบอนุญาตเป็นผู้ทำหน้าที่ขายหน่วย ลงทุนระดับสองจำนวน 4 คน
และได้รับใบอนุญาตเป็นที่ปรึกษาทางการเงินจำนวน 1 คน

3. สร้างทางเลือกใหม่ในการเรียนรู้ที่ทันสมัยและประหยัดเวลาให้กับพนักงาน
ด้วยการนำเทคโนโลยีที่ทันสมัยมาพัฒนาสื่อการเรียนรู้ในทุกรูปแบบ
โดยเฉพาะอย่างยิ่งสื่อการเรียนรู้ด้วยตนเอง (Self-Learning) เช่น VCD, Tape, CD
โดยมีไว้ให้บริการแก่พนักงานที่สนใจจะนำไปศึกษาเรียนรู้นอกเหนือจากการเข้ารับการฝึกอบรมตามโปรแกรมของบริษัทฯ
อันเป็นการส่งเสริมให้เกิดบรรยากาศการเรียนรู้ขึ้นในองค์กร (Learning Organization)
นอกจากนี้พนักงานยังสามารถรับทราบข้อมูลข่าวสารด้านการฝึกอบรมและการพัฒนาบุคลากรทั้งภายในและ
ภายนอกองค์กรผ่านทาง Training Web Site อีกด้วย